
UŽDAROSIOS AKCINĖS BENDROVĖS „ŠAKIŲ VANDENYS“ 2023 METŲ VEIKLOS PLANAS. BENDROJI DALIS. 

BENDRA INFORMACIJA

Uždaroji akcinė bendrovė „Šakių vandenys“, buvusi Specialios paskirties uždaroji akcinė bendrovė „Šakių vandenys“, yra įsteigta Lietuvos Respublikos įstatymų nustatyta tvarka, 1991 m. rugpjūčio 1 d. reorganizavus Šakių valstybinę vandens tiekimo įmonę. Bendrovė įsteigta ir veikia vadovaudamasi Lietuvos Respublikos akcinių bendrovių įstatymu, bendrovės įstatais, Lietuvos Respublikos įmonių įstatymu ir kitais Lietuvos Respublikos įstatymais bei norminiais aktais, kurie reguliuoja įmonių veiklą. Bendrovės buveinės adresas: V. Kudirkos g. 62, Šakiai. Pakeitus įmonės pavadinimą, nuo 2003 m. spalio 3 d. pasikeitė ir įmonės įregistravimo Nr. AB 03-10. Nuo 2004 m. spalio 20 d. įmonei suteiktas naujas įmonės kodas 174264880. 
Bendrovės finansiniai metai prasideda sausio 1 d. ir baigiasi gruodžio 31 d.
Bendrovė neturi  filialų, atstovybių, dukterinių ar asocijuotų įmonių.
Bendrovės pagrindinė veikla – vandens rinkimas, valymas ir paskirstymas.
Bendrovė yra ribotos turtinės atsakomybės įmonė, turinti juridinio asmens teises, kurios kapitalas padalintas į akcijas. Pagal savo prievoles ji atsako tik savo turtu.
Bendrovė yra Lietuvos vandens tiekėjų asociacijos (LVTA) narė. 
2015 m. rugsėjo 29 d. Valstybinės kainų ir energetikos kontrolės komisijos nutarimu Nr. O3-523 „Dėl Geriamojo vandens tiekimo ir nuotekų tvarkymo licencijos uždarajai akcinei bendrovei „Šakių vandenys“ išdavimo“, Bendrovei suteikta geriamojo vandens tiekimo ir nuotekų tvarkymo veiklos licencija Nr. L7-GVTNT-65, suteikianti teisę vykdyti geriamojo vandens tiekimą ir nuotekų tvarkymo paslaugą Šakių mieste ir dalyje Šakių rajono.
Be centralizuotų vandens tiekimo ir nuotekų tvarkymo paslaugų teikimo, Bendrovė uždirba pajamų iš kitos veiklos: transporto paslaugos bei mechanizmų nuomos, automobilių stovėjimo aikštelės nuomos, vandentiekio bokšto nuomos antenų statymui, nuotekų išvežimo iš vietinių nuotekų kaupimo rezervuarų ir kt.
Uždarosios akcinės bendrovės „Šakių vandenys“ aplinkos veiksnių analizė.
Atsižvelgiant į tai, kad uždaroji akcinė bendrovė „Šakių vandenys“ didžiąją dalį pajamų – apie 86,6 proc., gauna už gyventojams ir įmonėms tiekiamo geriamojo vandens bei nuotekų tvarkymo paslaugų, vieni svarbiausių veiksnių, įtakojančių bendrovės veiklą, yra gyventojų disponuojamos pajamos ir perkamoji galia bei demografinė rajono padėtis.
Vienas svarbiausių aspektų yra gyventojai, kurie yra pagrindiniai teikiamų paslaugų vartotojai. Dabartinės demografinės tendencijos nėra palankios. Remiantis Lietuvos statistikos departamento duomenimis, gyventojų skaičius Šakių mieste ir rajone kasmet mažėja vidutiniškai apie 2,5 proc. Vandentvarkos ūkio plėtros projektų įgyvendinimas ir naujų vartotojų prijungimas iš dalies kompensuoja mažėjantį vandens suvartojimą.
Socialinius pokyčius, kurie apima gyvenimo kokybę, gyventojų užimtumą ir pajamas, lemia bendra valstybės ekonominė politika. Svarbu aktyviai skatinti regiono ekonominę plėtrą, kuriant geresnę gyventojų užimtumo, verslumo ir investicinę aplinką.

UŽDAROSIOS AKCINĖS BENDROVĖS „ŠAKIŲ VANDENYS“ 2023 METŲ VEIKLOS KRYPTYS

Vertinant ekonominę būklę bei keliamus tikslus, lūkesčius, priskirtą atsakomybę, uždaroji akcinė bendrovė „Šakių vandenys“, numatė pagrindines veiklos kryptis 2023 m.:
· Veiklos kryptys: geriamojo vandens tiekimo ir nuotekų tvarkymo sistemų priežiūra, remontas ir renovavimas; 
Tikslas – didinti sistemos efektyvumą, mažinant praradimus geriamojo vandens tiekimo tinkluose, bei infiltraciją į nuotekų tinklus;
· Veiklos kryptys: mažinti avarijų, gedimų skaičių, trumpinti jų likvidavimo trukmę; Tikslas – nepertraukiamas geriamojo vandens tiekimo ir (ar) nuotekų tvarkymo paslaugų teikimo užtikrinimas. 
· Veiklos kryptys: atitikimas nustatytiems paslaugų kokybės, aplinkosaugos ir sveikatos apsaugos reikalavimams. 
· Tikslas: užtikrinti, kad tiekimas geriamasis vanduo atitiktų Lietuvos ir ES higienos normos reikalavimus, o visos surinktos, išvalytos ir išleidžiamos nuotekos atitiktų Lietuvos ir ES buitinių nuotekų nustatytus standartus;
· Veiklos kryptys: duomenų patikimumas ir IT sistemų suderinamumas. 
· Tikslas: užtikrinti duomenų tikslumą, operatyvumą, jų saugumą, atnaujinant informacines sistemas, įsigyjant kompiuterinę ar automatinio valdymo sistemų įrangą.
Bendrovės pagrindinė veikla – požeminio vandens gavyba, jo gerinimas ir tiekimas, nuotekų surinkimas ir išvalymas. Bendrovės kita veikla – statinių ir įrenginių nuoma, inžinerinių tinklų statyba ir priežiūra, nuotekų išvežimas.
Šakių rajono savivaldybės tarybos 2015 m. spalio 16 d. sprendimu Nr. T-179 „Dėl uždarosios akcinės bendrovės „Šakių vandenys“ paskyrimo viešuoju geriamojo vandens tiekėju ir nuotekų tvarkytoju“ Bendrovė paskirta viešuoju geriamojo vandens tiekėju ir nuotekų tvarkytoju savivaldybės viešojo vandens tiekimo teritorijoje. Rajono savivaldybės tarybos 2015 m. gruodžio 18 d. sprendimu Nr. T-278 „Dėl uždarosios akcinės bendrovės „Šakių vandenys“ paskyrimo paviršinių nuotekų tvarkytoju“ Bendrovė paskirta paviršinių nuotekų tvarkytoju savivaldybės teritorijoje (nuo 2016 m. sausio 1 d.).
Savivaldybės keliamas tikslas Bendrovei – savarankiškosios geriamojo vandens tiekimo ir nuotekų tvarkymo funkcijos vykdymas bei pelningos veiklos siekimas.

UŽDAROSIOS AKCINĖS BENDROVĖS „ŠAKIŲ VANDENYS“ STIPRYBIŲ, SILPNYBIŲ, GRĖSMIŲ IR GALIMYBIŲ ANALIZĖ

Stiprybės:
· pakankami techniniai pajėgumai ir ištekliai vandens tiekimo ir nuotekų tvarkymo paslaugai;
· turinti Geriamojo vandens tiekimo ir nuotekų tvarkymo veiklos licenciją;
· teikiamos kokybiškos geriamojo vandens ir nuotekų tvarkymo paslaugos;
· žema darbuotojų kaita.

Silpnybės:
· daug vandentiekio ir nuotekų tinklų rajono gyvenvietėse yra visiškai susidėvėję;
· vandens netektys;
· didelės elektros energijos sąnaudos bendroje paslaugų savikainoje;
· nepakankamas finansavimas tinklų atnaujinimui.

Galimybės:
· Europos Sąjungos struktūrinės paramos fondų finansavimas vandentvarkos sektoriui, savivaldybės finansinė parama;
· Operatyviai ir lanksčiai teikti paslaugas.

Grėsmės:
· nepasiekti vartotojų prisijungimo rodiklių, numatytų projektų finansavimo sutartyse;
· vandens tiekimo ir nuotekų tvarkymo paslaugų kainų didėjimas, mažėjant vandens pardavimo ir nuotekų tvarkymo apimtims dėl gyventojų skaičiaus aptarnaujamoje teritorijoje nuolatinio mažėjimo;
· blogėjanti viešosios vandens tiekimo infrastruktūros būklė;
· blogėjanti nuotekų tinklų būklė;
· personalo amžiaus vidurkio augimas.

UŽDAROSIOS AKCINĖS BENDROVĖS „ŠAKIŲ VANDENYS“ 2023 METŲ VEIKLOS PRINCIPAI

Bendrovės pagrindinė veikla – požeminio vandens gavyba, jo gerinimas ir tiekimas, nuotekų surinkimas ir išvalymas. Bendrovės kita veikla – statinių ir įrenginių nuoma, inžinerinių tinklų statyba ir priežiūra, nuotekų išvežimas.
Šakių rajono savivaldybės tarybos 2015 m. spalio 16 d. sprendimu Nr. T-179 „Dėl uždarosios akcinės bendrovės „Šakių vandenys“ paskyrimo viešuoju geriamojo vandens tiekėju ir nuotekų tvarkytoju“ Bendrovė paskirta viešuoju geriamojo vandens tiekėju ir nuotekų tvarkytoju savivaldybės viešojo vandens tiekimo teritorijoje. Rajono savivaldybės tarybos 2015 m. gruodžio 18 d. sprendimu Nr. T-278 „Dėl uždarosios akcinės bendrovės „Šakių vandenys“ paskyrimo paviršinių nuotekų tvarkytoju“ Bendrovė paskirta paviršinių nuotekų tvarkytoju savivaldybės teritorijoje (nuo 2016 m. sausio 1 d.).
Savivaldybės keliamas tikslas Bendrovei – savarankiškosios geriamojo vandens tiekimo ir nuotekų tvarkymo funkcijos vykdymas bei pelningos veiklos siekimas.
Uždaroji akcinė bendrovė „Šakių vandenys“ vykdo savivaldybės pavestas funkcijas:
Geriamojo vandens tiekimo ir (ar) nuotekų tvarkymo funkcijų užtikrinimas.
Pastovi ir nepertraukiama geriamojo vandens ir (ar) nuotekų tinklų, vandenviečių (gręžinių), vandens gerinimo ir (ar) nuotekų valymo įrenginių priežiūra užtikrina geriamojo vandens tiekimo, buitinių bei paviršinių nuotekų tvarkymo funkciją.
Efektyvi veikla ir ilgalaikė nauda akcijų savininkui.
Gerinant ir plečiant tiekiamų vartotojams paslaugų kokybę, prieinamumą, didinti pagrindinės veiklos pajamas, optimaliai paskirstant patiriamas sąnaudas, mažinti paslaugų savikainą. Siekti, kad bendrovės uždirbamos pajamos kasmet didėtų iki 3,5 proc.
Pažangi įmonė
Modernizuojant ir (ar) įdiegiant naujas technologijas ar mechanizmus siekti būti pažangia, efektyviai valdoma vandentvarkos įmone, teikiančia kokybiškas ir patikimas paslaugas. 
Skaidrumas.
Siekiant užtikrinti Bendrovės paslaugų ar prekių įsigijimo skaidrumą, pirkimus atlikti vadovaujantis Lietuvos Respublikos viešųjų pirkimų įstatymo nuostatomis. Viešai skelbti apie  Bendrovės veiklos strategiją, veiklos ataskaitas ir kitą teisės aktais nustatytą informaciją.
Atsakomybė.
Vartotojus ir abonentus savalaikiai informuoti apie planuojamus darbus, įvykusius gedimus ar kitą informaciją apie galimą teikiamų paslaugų sutrikimą. Nuolat informuoti apie patiekto geriamojo vandens kokybę.
Bendrovės vadovas iki kiekvienų metų balandžio 1 d. pateiks savivaldybės administracijos direktoriui „Metinį pranešimą“ apie įmonės veiklą per ataskaitinį laikotarpį.

UŽDAROSIOS AKCINĖS BENDROVĖS „ŠAKIŲ VANDENYS“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Uždarosios akcinės bendrovės „Šakių vandenys“ veiklos strategijos tikslas – įvertinus vandentvarkos būklę Šakių mieste ir rajone, nustatyti vandens tiekimo ir nuotekų tvarkymo paslaugų teikimo kryptis, strateginius tikslus, uždavinius 2023–2026 m., pagal kuriuos bus rengiamos vandentvarkos infrastruktūros plėtros, atnaujinimo bei remonto programos ir priemonės, tokiu būdu siekiant užtikrinti nenutrūkstamą bendrovės veiklą, tinklo patikimumą, nuostolių tinkle mažinimą, sudaryti sąlygas fiziniams ir juridiniams asmenims gauti saugos ir kokybės reikalavimus atitinkantį geriamąjį vandenį ir kokybiškas nuotekų tvarkymo paslaugas.
Bendrovės veiklos strategija parengta vadovaujantis Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2022 m. spalio 21 d. sprendimu Nr. T-313 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo ir papildymo“, tikslu „Infrastruktūros modernizavimas ir plėtra“ ir Šakių rajono savivaldybės 2023–2025 metų strateginiu veiklos planu, patvirtintu Šakių rajono savivaldybės tarybos 2023 m. sausio 31 d. sprendimu Nr. T-1 „Dėl rajono savivaldybės 2023–2025 metų strateginio veiklos plano patvirtinimo“.

UŽDAROSIOS AKCINĖS BENDROVĖS „ŠAKIŲ VANDENYS“ 2023 METŲ KELIAMI PLANO TIKSLAI

MISIJA. Užtikrinti patikimas ir kokybiškas vandens tiekimo ir nuotekų tvarkymo paslaugas klientams, patiriant mažiausias sąnaudas ir darant minimalų poveikį aplinkai.
VIZIJA. Auganti, pažangos siekianti, gerinanti teikiamų paslaugų kokybę įmonė.

TRUMPALAIKIAI TIKSLAI
1. Plėtoti ir renovuoti viešąsias geriamojo vandens tiekimo ir nuotekų šalinimo sistemas.
UŽDAVINIAI TRUMPALAIKIAMS TIKSLAMS PASIEKTI
1.1. Užtikrinti nepertraukiamą vandens gavybą ir tiekimą efektyviausiu būdu; 
1.2. Užtikrinti nuotekų tvarkymą ir aplinkosaugą efektyviausiu būdu; 
1.3. Užtikrinti vandens skaitiklių keitimą vartotojų ir abonentų objektuose;
1.4. Užtikrinti tinkamą paviršinių nuotekų tvarkymo paslaugų teikimą.

UŽDAROSIOS AKCINĖS BENDROVĖS „ŠAKIŲ VANDENYS“ 2023 METŲ VEIKLOS PLANO UŽDAVINIŲ PRIEMONIŲ VYKDYMAS

1. Tikslas. „Plėtoti ir renovuoti viešąsias geriamojo vandens tiekimo ir nuotekų šalinimo sistemas“.
1.1. Uždavinys. „Užtikrinti nepertraukiamą vandens gavybą ir tiekimą efektyviausiu būdu“. 
Priemonė 1.1.1. „Vandentiekio tinklų remontas“. Geriamasis vanduo tiekiamas 476 km vandentiekio tinklų Šakių rajone. Didelė dalis vamzdynų pakloti prieš 30 ir daugiau metų, kadangi vandens tiekimo sistema nėra pakankamai patikima, įvyksta avarijos ir dalis vandens nuteka į aplinką, vartotojai patiria vandens tiekimo pertrūkius. Pastaruoju laikotarpiu tokių atvejų bendrovė fiksuoja vis daugiau, kai avarijų priežastis – nusidėvėjusios infrastruktūros lemiami gedimai – vamzdynų korozija, susidėvėjusi armatūra, vamzdyno lūžiai dėl grunto svyravimų. Kasmet vandentiekio tinkluose įvyksta vidutiniškai iki 450 avarijų/gedimų. 2023 m. planuojami nuolatiniai darbai avaringiausiose ir nudėvėtose vandentiekio tinklų atkarpose, numatant vykdyti vandens linijose remonto ir praplovimo darbus. Planuojama renovuoti 0,5 km (Šakiuose – 0,1 km; Kriūkuose – 0,35 km; Turčinuose – 0,05 km) vandentiekio linijų, praplauti 25 km (Šakiuose – 15 km; Griškabūdyje – 2 km; Barzduose – 3 km; Patašinėje – 2 km; Žaltynuose – 1 km; Buktiškiuose – 2 km) geriamojo vandens tiekimo tinklų. Numatyta priemonė sudarys galimybes ateičiai išvengti papildomų išlaidų poreikio.
Priemonė 1.2.1. „Užtikrinti geriamojo vandens tiekimo objektų saugą“. Uždaroji akcinė bendrovė „Šakių vandenys“ eksploatuoja 69 vandenvietes ir 21 vandens gerinimo įrenginių sistemą viešajam geriamojo vandens tiekimui Šakių rajone. Kai kurios vandenvietės nuo centrinės būstinės nutolusios net 35 kilometrų spinduliu. Vandenviečių ir vandens gerinimo įrenginių priežiūra yra atsakingas ir nemažų  sąnaudų reikalaujantis darbas – teritorijos priežiūra, vandens tyrimai, elektros, remonto ir kitos sąnaudos. Vykdant nenutrūkstamą vandentvarkos ūkio priežiūrą būtina įrenginių nuolatinė priežiūra: vandenvietėse sumontuoti 107 giluminiai siurbliai, vandens gerinimo įrenginiuose sumontuoti 65 slėginiai filtrai, 3 orapūtės ir įrengtos 52 aeravimo sistemos. 2023 m. planuojami nuolatiniai priežiūros darbai eksploatuojamose vandenvietėse ir vandens gerinimo įrenginiuose. Planuojama vykdyti 69 vandenviečių sistemų nuolatinę priežiūrą, pakeisti 5 uždaromas armatūras (renovuoti valdymo mazgus šuliniuose) Šakiuose ir Lukšiuose, vykdyti 21 vandens gerinimo įrenginių nuolatinę priežiūrą. Numatyta priemonė užtikrins geriamojo vandens tiekimo objektų saugą. 
Priemonė 1.1.3. „Naujų artezinių gręžinių įrengimas“. 2023 m. įrengti 2 naujus vandens gręžinius Plynių ir Bridžių kaimuose. Naujai įrengti arteziniai gręžiniai tieks kokybišką geriamąjį vandenį, bus galimybė naudotis 114 gyventojų, prisijungusių prie bendros vandens tiekimo sistemos. Numatyta priemonė užtikrins patikimesnį geriamojo vandens tiekimą. 
Priemonė 1.1.3 „Naujai pastatyti geriamojo vandens gerinimo įrenginiai“. 2023 m. numatoma Šakių savivaldybės gyvenvietėse pastatyti 6 vandens gerinimo įrenginius – Gotlybiškių (217 gyventojų), Kretkampio (46 gyventojai), Duobiškių (84 gyventojai), Prūselių (127 gyventojai), Voverių (173 gyventojai), Baltrušių (179 gyventojai) vandenvietėms. Naujai pastatyti vandens gerinimo įrenginiai tieks atitinkantį higienos normas geriamąjį vandenį, bus galimybė naudotis 826 gyventojams, prisijungusiems prie bendros vandens tiekimo sistemos. Numatyta priemonė užtikrins geresnės kokybės geriamojo vandens tiekimą. 
1.2. Uždavinys. „Užtikrinti nuotekų tvarkymą ir aplinkosaugą efektyviausiu būdu“.
			Priemonė 1.2.1. Nuotekų tinklų remontas. Nuotekoms surinkti Bendrovė eksploatuoja 177 km nuotekų tinklų Šakių rajone. Kaip ir vandentiekio tinklai, didžioji dalis nuotekų surinkimo tinklų yra pakloti prieš 30 ir daugiau metų. Senose nuotekų tinklų trasose vidutiniškai kasmet įvyksta apie 150 įvairaus pobūdžio gedimų/avarijų, tokie kaip užsikimšimai, lūžimai. Bendrovė kasmet investuoja į vamzdynų bei technologinės įrangos atnaujinimą ir statybą, kad saugiai surinktų ir perpumpuotų nuotekas. Siurblinių darbo patikimumo užtikrinimui atliekami siurblinių siurblių, siurblinių sklendžių, kitos įrangos keitimo ir remonto darbai. 2023 m. planuojama suremontuoti iki 20 nuotekų šulinėlių, praplauti iki 90 km nuotekų linijų bei suremontuoti 5 nuotekų siurblines. Numatyta priemonė užtikrins patikimesnį nuotekų nuvedimą į nuotekų valyklas bei sumažins riziką galimam aplinkos teršimui.
Priemonė 1.2.2. „Nuotekų valymo įrenginių remontas“. Uždaroji akcinė bendrovė „Šakių vandenys“ eksploatuoja 16 nuotekų valyklų. Visose nuotekų valyklose nuotekos išvalomos iki didžiausios leidžiamos taršos normatyvų, nustatytų Lietuvos Respublikos Nuotekų tvarkymo reglamente ir Taršos integruotos prevencijos ir kontrolės leidimuose (TIPKL). Siekiant palaikyti galiojančias nuotekų išvalymo normas, bus atliekami būtini darbai nuotekų išvalymo efektyvumo palaikymui. 2023 m. planuojami Šakių, Lukšių, Lekėčių, Gelgaudiškio, Kudirkos Naumiesčio, Panovių, Degutinės, Kriūkų, Plokščių, Barzdų, Bliuviškių, Baltrušių, Valiulių, Ilguvos, Žvirgždaičių, Kretkampio nuotekų valyklų technologinių įrenginių nuolatiniai priežiūros darbai. Bus atliekami būtini darbai nuotekų išvalymo efektyvumo palaikymui. Numatomas orapūčių ir maišyklių pirkimas/atnaujinimas (Šakių miesto NVĮ) ir remontas bei kitų reikalingų priemonių įsigijimas. Numatyta priemonė užtikrins bei sumažins riziką galimam aplinkos teršimui.
1.3. Uždavinys. „Užtikrinti vandens skaitiklių keitimą vartotojų ir abonentų objektuose“.
						            Priemonė 1.3.1. „Užtikrinti suvartojamo vandens apskaitą“. Bendrovė siekia kiek galima tiksliau ir laiku pateikti informaciją vartotojams ir abonentams apie jų suvartotą geriamąjį vandenį ir išleidžiamų nuotekų kiekį. Geriamojo vandens apskaitos prietaisai įrengiami ir prižiūrimi laikantis Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėse nustatytų reikalavimų. Visus atsiskaitomuosius prietaisus Šakių mieste ir Šakių rajone (veiklos teritorijoje) į
įrengtą apskaitos mazgą sumontuoja ir eksploatuoja uždaroji akcinė bendrovė „Šakių vandenys“. Geriamojo vandens apskaitos prietaisai pastatų įvaduose keičiami ne rečiau kaip kas 2 metus, o butuose ir individualiuose namuose – ne rečiau kaip kas 6 metus. Sunaudojamo vandens kontrolė yra atliekama vandens apskaitos prietaisais. Nuotekų suvartotas kiekis prilyginamas 100 procentų suvartoto geriamojo vandens kiekiui. Už suteiktas paslaugas vartotojai ir abonentai atsiskaito pagal jų patalpose ar kitose vietose įrengtų atsiskaitomųjų apskaitos prietaisų rodmenis. 
Bendrovė aptarnauja ir eksploatuoja 13 320 vienetų apskaitos prietaisų. 2023 m.  baigiantis nustatytam apskaitos prietaisų metrologinės patikros galiojimo terminui, planuojama pakeisti iki 1 700 vnt. apskaitos prietaisų. Numatytos priemonės siekis – tiksli, teisės aktų reikalavimus atitinkanti, suvartoto vandens kiekio apskaita.
2. Tikslas. „Modernizuoti ir plėtoti paviršinių nuotekų sistemas“.
2.1. Uždavinys. „Užtikrinti tinkamą paviršinių nuotekų tvarkymo paslaugų teikimą“.
Priemonė 2.1.1. „Paviršinių nuotekų tvarkymo sistemos remonto darbai“. Paviršinių lietaus nuotekų surinkimui Bendrovė eksploatuoja 38 km paviršinių nuotekų tinklų Šakių rajone. Paviršinių lietaus nuotekų tinklai yra atskiri nuo buitinių nuotekų surinkimo sistemos. Atsižvelgiant į misiją užtikrinti minimalų poveikį aplinkai ir siekiant aplinkosaugai draugiško paviršinių nuotekų tvarkymo, planuojami nuolatiniai darbai avaringiausiose ir nudėvėtose paviršinių nuotekų tinklų atkarpose. Planuojama Šakiuose, Gelgaudiškyje, Lukšiuose praplauti 10 km paviršinių nuotekų tinklų, Lukšiuose rekonstruoti apie 0,5 km paviršinių nuotekų surinkimo tinklų, suremontuoti šulinėlių ir grotelių 5 vnt., prižiūrėti 6 lietaus nuotekų išleistuvus: 4 Šakių mieste, 1 Gelgaudiškio mieste, 1 Lukšių miestelyje. Numatyta priemonė užtikrins patikimesnį paviršinių nuotekų surinkimą į nuotekų išleistuvus.

UŽDAROSIOS AKCINĖS „ŠAKIŲ VANDENYS“ 2023 METŲ VEIKLOS PLANAS. PRIEMONIŲ PLANO DALIS

UŽDAROSIOS AKCINĖS BENDROVĖS „ŠAKIŲ VANDENYS“ 2023 METŲ LAIKOTARPIO VEIKLOS PLANO TIKSLAI, UŽDAVINIAI, PRIEMONĖS

2023 m.
Misija „Užtikrinti patikimas ir kokybiškas vandens tiekimo ir nuotekų tvarkymo paslaugas klientams, patiriant mažiausias sąnaudas ir darant minimalų poveikį aplinkai“.

Vizija „Auganti, pažangos siekianti, gerinanti teikiamų paslaugų kokybę įmonė“.


Tikslas (tęstinis ilgalaikis):
	Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	Siekiama 2023 metų laikotarpio reikšmė

	1.
	Plėtoti ir renovuoti viešąsias geriamojo vandens tiekimo  ir nuotekų šalinimo sistemas
	1.
	Įgyvendintų vandentvarkos projektų skaičius
	vnt.
	-



Uždavinys (tęstinis trumpalaikis): 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.1.
	Užtikrinti nepertraukiamą vandens gavybą ir tiekimą efektyviausiu būdu
	1.1.1.
	Renovuotų vandentiekio tinklų ilgis, kilometrais
	km
	0,5

	
	
	
	Praplautų geriamojo vandens tiekimo tinklų, kilometrais
	km
	25

	
	
	1.1.2.
	Uždaromosios armatūros keitimas

	vnt.
	5

	
	
	
	Prižiūrimų geriamojo vandens gavybos objektų skaičius
	vnt.
	69

	
	
	
	Prižiūrimų vandens gerinimo įrenginių skaičius
	vnt.
	21

	
	
	1.1.3.
	Įrengtų naujų vandens gręžinių skaičius

	vnt. 
	2

	
	
	1.1.4.
	Įrengtų naujų vandens gerinimo įrenginių skaičius
	vnt.
	6



Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.1.1.
	Vandentiekio tinklų remontas
	TP
	1.1.1.
	Atnaujintų vandentiekio tinklų, kilometrais
	vnt.
	  0,5
	UAB „Šakių vandenys“


	1.1.2.
	Užtikrinti geriamojo vandens tiekimo saugą
	TP
	1.1.2.
	Pakeistų  uždaromosios armatūros skaičius
	vnt.
	 5
	

	1.1.3
	Naujų artezinių gręžinių įrengimas 
	TP
	1.1.3.
	Naujų gręžinių skaičius
	vnt.
	2
	

	1.1.4
	Naujų vandens gerinimo įrenginių statyba 
	TP
	1.1.4.
	Naujų vandens gerinimo įrenginių skaičius
	vnt.
	6
	



Uždavinys (tęstinis trumpalaikis):
	Nr.
	Trumpalaikio  uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.2.
	Užtikrinti nuotekų tvarkymą ir aplinkosaugą efektyviausiu būdu
	1.2.1.
	Prižiūrimų  nuotekų tinklų ilgis kilometrais
	km
	177

	
	
	1.2.2.
	Prižiūrimų nuotekų valymo įrenginių skaičius
	vnt.
	16


[bookmark: _Hlk129099663]






Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.2.1.
	Nuotekų tinklų remontas
	TP
	1.2.1.1.
	Praplautų nuotekų linijų, kilometrais
	km.
	60
	UAB „Šakių vandenys“

	
	
	
	1.2.1.2.
	Remontuotų nuotekų šulinėlių skaičius
	vnt.
	35
	UAB „Šakių vandenys“

	1.2.2.
	Nuotekų valymo įrenginių  priežiūra ir remontas
	TP
	1.2.2.1.

	Atnaujintų/remontuotų nuotekų valyklos sistemų skaičius
	vnt.
	  1
	UAB „Šakių vandenys“

	
	
	
	1.2.2.2.
	Prižiūrimų nuotekų valymo įrenginių skaičius
	vnt.
	 16
	



Uždavinys (tęstinis trumpalaikis): 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	1.3.
	Užtikrinti vandens skaitiklių keitimą vartotojų ir abonentų objektuose
	1.3.
	Pakeistų apskaitos prietaisų skaičius
	vnt.
	1700



Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	1.3.1.
	Užtikrinti suvartojamo vandens apskaitą
	TP
	1.3.1.
	Apskaitos prietaisų skaičius
	vnt.
	13320
	UAB „Šakių vandenys“



Tikslas (tęstinis trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Poveikio rodiklio pavadinimas
	Mato vnt.
	2023 metų laikotarpio reikšmė

	2.
	Modernizuoti ir plėtoti paviršinių nuotekų sistemas 
	2.
	Modernizuota ir įrengta paviršinio vandens nuvedimo sistemų 
	km
	0,5


Uždavinys (tęstinis trumpalaikis): 
	Nr.
	Trumpalaikio uždavinio pavadinimas
	R/Kr. Nr.
	Pagrindinio veiklos rodiklio pavadinimas
	Mato vnt.
	2023 metų laikotarpio reikšmė

	2.1.
	Užtikrinti tinkamą paviršinių nuotekų tvarkymo paslaugų teikimą
	2.1.1.
	Remontuotų šulinėlių ir grotelių skaičius

	vnt.
	5

	
	
	2.1.2.
	Prižiūrimų paviršinių nuotekų išleistuvų skaičius
	vnt.
	6


Priemonės (tęstinės):
	Priemonės kodas

	Priemonės pavadinimas
	Priemonės požymis
	Priemonės rodiklio Nr.
	Rezultato rodiklio pavadinimas
	Mato vnt.
	2023 metų laikotarpio reikšmė
	Atsakingas už priemonę

	2.1.1.

	Paviršinių nuotekų tvarkymo sistemos remonto darbai
	TP

	2.1.1.1.
	Atnaujintų paviršinių nuotekų tinklų ilgis, kilometrais 
	km 
	0,5
	UAB „Šakių vandenys“

	
	
	
	2.1.1.2.
	Suremontuotų šulinėlių  liukų, skaičius 
	vnt.
	5
	UAB „Šakių vandenys“

	
	
	
	2.1.1.3.
	Praplautų paviršinių nuotekų tinklų, kilometrais
	km
	10
	UAB „Šakių vandenys“

	
	
	
	2.1.1.4.
	Savalaikė paviršinių nuotekų išleistuvų priežiūra, skaičius
	vnt.
	6
	UAB „Šakių vandenys“


Sutrumpinimai: TP- tęstinė veiklos priemonė.

